Lars Patrick Berg

Lars Patrick Berg  es un politico de Germania. Il nascet li  22-im de januar 1966 in Frankfurt e esset inter 2019 e 2024 membre del Europan Parlament. Il esset electet in li Europan Parlament por li Alternative por Germania, ma esset inter julí 2021 e januar 2023 membre del Liberal-Conservativ Reformatores (hodie: Wir Bürger). In li januar 2023 Lars Patrick Berg devenit membre del conservativ partise Alliantie Germania e esset li prim candidate por ti partise por li Electiones al Europan Parlament 2024.

Personal e professional vive
Lars Patrick Berg studiat li Historie de Ost-Europa in Tübingen, Heidelberg e München. In Frankfurt, Leipzig e Moskva il studiat li international economie del energie. Pos su studies Berg laborat quam consiliero por Public Relationes. Il laborat in li Europan Parlament quam parlator por li medies.

Lars Patrick Berg es maritat e habita in Heidelberg.

Political cariera
 2013-2021 Lars Patrick Berg esset membre del dextri partise Alternative por Germania.
 2016-2019 Lars Patrick Berg esset membre del parlament del país federal Baden-Württemberg.
 2019 Lars Patrick Berg es electet in li Europan Parlament por li Alternative por Germania.
 2019-2024 Lars Patrick Berg esset membre del Europan Parlament.
 2021 Lars Patrick Berg abandonat li Alternative por Germania e devenit membre del Liberal-Conservativ Reformatores (hodie: Wir Bürger) in li julí 2021.
 2021-2023 Berg esset membre del Liberal-Conservativ Reformatores (hodie: Wir Bürger).
 2023 Lars Patrick Berg devenit membre del Alliantie Germania.
 2024 Lars Patrick Berg es li prim candidate del conservativ partise Alliantie Germania e por li Electiones al Europan Parlament 2024, ma perdit su mandate pro que li partise atinget solmen 0,4 percentes.

Categorie: Alternative por Germania
Categorie: Politicos de Germania